Source: https://webpravo.eu/clanky/zapocitanie-pohladavok
Timestamp: 2019-08-24 00:18:03+00:00
Document Index: 3206202

Matched Legal Cases: ['§ 580', '§ 358', '§ 488', '§ 495', '§ 63', '§ 581']

Započítanie pohľadávok I. časť – Webpravo
Home » Články » Započítanie pohľadávok I. časť
Započítanie pohľadávok I. časť
Inštitút započítania pohľadávok je upravený tak v Občianskom zákonníku § 580-581 ako i v Obchodnom zákonníku § 358-364. Započítanie pohľadávok je jedným zo spôsobov zániku záväzku, takto je i systematicky zaradený v Občianskom zákonníku. Podstata započítania pohľadávok spočíva v tom, že účastníci právnych vzťahov majú často vzájomné pohľadávky . Bolo by teda nehospodárne plniť si vzájomne na čo slúži práve inštitút započítania pohľadávky.
Na to, aby mohlo dôjsť k započítaniu musia byť splnené tri predpoklady naraz
Existencia pohľadávky
Pohľadávkou sa rozumie právo na plnenie pozri § 488 Občianskeho zákonníka. Vo všeobecnosti je pojem pohľadávka definovaný nedostatočne, právna teória však vysvetľuje tento pojem pomocou štyroch situácií
Povinnosť niečo dať ( dare ) napríklad zaplatiť kúpnu cenu
Povinnosť niečo vykonať ( facere ) napríklad odoslať objednaný tovar
Povinnosť niečoho sa zdržať ( omitere ) napríklad zdržať sa zásahu do práv iného
Povinnosť niečo strpieť ( pati ) napríklad prenajímateľ bytu je povinný strpieť používanie jeho majetku nájomcom počas platnosti nájomnej zmluvy.
Z uvedeného tiež vyplýva, že častým javom je to, že pohľadávke jednej strany zodpovedá tomu prislúchajúci záväzok strany druhej. Hovoríme, že ide o právne vzťahy synalagmatické. Rovnako z toho vyplýva i to, že pohľadávka nemusí byť iba v peňažnej forme, ale môže spočívať aj v naturálnom plnení.
S tým úzko súvisí povinnosť veriteľa – teda osoby , ktorá tvrdí, že má pohľadávku dokázať kauzu – čiže dôvod vzniku pohľadávky. Vyplýva to z § 495 Občianskeho zákonníka , ktorý hovorí, že platnosti záväzku nebráni, ak nie je vyjadrený dôvod, na základe ktorého je dlžník povinný plniť. Veriteľ je však povinný preukázať dôvod záväzku, s výnimkou cenných papierov hromadne vydaných alebo iných cenných papierov, pre ktoré je zákonom ustanovené, že veriteľ túto povinnosť nemá. Týmito cennými papiermi sú najčastejšie zmenky.
1 Existencia vzájomnej pohľadávky
2 Prejav vôle smerujúci k započítaniu
3 Pohľadávky musia byť rovnakého druhu.
4 Účinky započítania pohľadávky
5 Pohľadávky, ktoré nie je možné započítať
5.1 Pohľadávky , ktoré nemožno postihnúť výkonom rozhodnutia
5.2 Premlčané pohľadávky
5.3 Pohľadávky, ktorých sa nemožno domáhať na súde
5.4 Pohľadávky z vkladov
5.5 Pohľadávky, ktoré nie sú splatné.
6 Obchodný zákonník
6.1 Dlžník v platobnej neschopnosti
6.2 Odloženie splatnosti pohľadávky
6.3 Pohľadávky z vkladov
6.4 Započítanie pohľadávok znejúce na rôzne meny
6.5 Započítanie pohľadávok pri viacnásobnom postúpení pohľadávky
Existencia vzájomnej pohľadávky
Pohľadávky musia byť vzájomné. Táto požiadavka je logická, pretože ak si subjekty nemusia vzájomne nič plniť tak ani nie je čo započítať. Aby to však nebolo tak jednoduché, tak zákon pozná z tohto pravidla i výnimky, ktoré sú v Občianskom i Obchodnom zákonníku výslovne upravené
Prejav vôle smerujúci k započítaniu
Vzhľadom na to, že prejav vôle musí byť určitý a zrozumiteľný tak ak keď to zákon výslovne neupravuje musí tento prejav byť písomný. Inak v podstate nemáte šancu dokázať , kedy ste ho urobili a v akom rozsahu. Započítanie pohľadávok ako prejav vôle môže byť
jenostranným právny úkonom ( jednostranný zápočet )
dvojstranným právnym úkonom ( zmluva )
Ak nie je prejav vôle smerujúci k započítaniu vykonaný nemôžu nastať účinky započítania pohľadávky.
Pohľadávky musia byť rovnakého druhu.
Pozornejší čitateľ si asi pamätá, že pár odstavcov vyššie som hovoril niečo o peňažných a nepeňažných pohľadávkach a tiež o tom, že veriteľ je povinný preukazovať dôvod vzniku právneho úkonu . Obvykle považujeme za pohľadávky rovnakého druhu v závislosti od toho, či ide o pohľadávky peňažné, respektíve pohľadávky nepeňažné. V tejto súvislosti je potrebné upozorniť na to, že právny režim vzniku pohľadávky – pohľadávky z verejného práva ako sú dane, poplatky a právny režim pohľadávok súkromného práva je dôležitý.
To čo v daňovom poriadku zákon č. 563/2009 Z.z. je výslovne uvedené je a bolo to uvedené aj v zákone o správe daní zákon č. 511/1992 S.b. § 63a v prípade iných verejnoprávnych pohľadávok rieši až judikatúra.
V prípadoch ostatných pohľadávok , ktoré nespadajú pod režim daní, ale sú to pohľadávky z verejného práva Podľa rozhodnutia NS SR ( poznamenávam že som tiež v tomto konaní figuroval ako právnik účastníka konania) pohľadávky z verejného práva a pohľadávky vzniknuté podľa režimu súkromného práva nie sú pohľadávkami rovnakého druhu a preto nie sú vzájomne započítateľné citujem
I. Pohľadávky z práva verejného a pohľadávky z práva súkromného nie sú pohľadávkami rovnakého druhu, a preto ich vzájomné započítanie alebo postúpenie na úhradu pohľadávok tretích osôb na uspokojenie dlhov z práva súkromného neprichádza do úvahy.
II. Nedoplatok na poistnom na zdravotné poistenie je dlhom z práva verejného, pri ktorom poisťovňa vykonáva určitý rozsah správy vecí verejných na základe zákonného zmocnenia. Pri vymáhaní nedoplatkov na poistnom a poplatku z omeškania za jeho nezaplatenie nie je s platiteľom poistného v súkromnoprávnom (obchodnom alebo občianskoprávnom) vzťahu. Na započítanie pohľadávok proti nedoplatku na poistnom možno použiť ustanovenia Občianskeho zákonníka alebo Obchodného zákonníka len vtedy, ak sa započítanie uskutočňuje medzi poisťovňou a prislúchajúcimi subjektmi verejného práva (napr. zariadeniami poskytujúcimi zdravotnícke služby) vtedy, ak sú predmetom započítania vzájomné pohľadávky verejnoprávneho charakteru.
(Rozsudok Najvyššieho súdu Slovenskej republiky z 20. februára 2003, sp.zn. Sž-o-KS 87/03
Účinky započítania pohľadávky
Započítaním pohľadávok nastáva ich zánik v časti , v ktorej sa vzájomne kryjú a to spätne – teda nie v čase započítania, ale v čase kedy sa navzájom stretli – inými slovami v prvý deň, kedy obom pohľadávkam nastala splatnosť.
Pohľadávky, ktoré nie je možné započítať
Ako bolo vyššie uvedené zápočtom nastáva zánik pohľadávok spätne a je to teda dosť zásadný zásah do právnej situácie druhého účastníka právneho vzťahu. Aby sa predišlo určitým nežiadúcim a špekulatívnym konaniam zákon tak obchodný ako občiansky výrazne obmedzuje možnosť jednostranného zápočtu na určité druhy pohľadávok, pričom dvojstrannou dohodou bude
Jednostranné započítanie nie je prípustné v prípade nasledovných pohľadávok (OZ )
proti pohľadávke na náhradu škody spôsobenej na zdraví ( s výnimkou vzájomných pohľadávok )
proti pohľadávkam, ktoré nemožno postihnúť výkonom rozhodnutia.
pohľadávky, ktorých sa nemožno domáhať na súde
nesplatnú pohľadávku voči splatnej
Vzájomnou dohodu je možné započítať aj vyššie uvedené pohľadávky.
Podrobnejšie vysvetlenie niektorých častí
Pohľadávky , ktoré nemožno postihnúť výkonom rozhodnutia
Prípady, kedy sú niektoré pohľadávky vyňaté z výkonu rozhodnutia upravuje exekučný poriadok – zákon č. 233/1995 Z.z.
Pohľadávky u ktorých márne uplynula premlčacia lehota – všeobecná premlčacia lehota v Občianskom zákonníku sú tri roky a všeobecná premlčacia lehota v obchodnom zákonníku sú štyri roky. Tu je potrebné upozorniť, že v Obchodnom zákonníku je aj takýto jednostranný zápočet prípustný, ale za predpokladu, že pohľadávka sa premlčala až potom čo boli vzájomné pohľadávky spôsobilé na započítanie.
Ide o takzvané naturálne pohľadávky – napríklad pohľadávka z hry, alebo stávky ( výnimka sú štátom povolené hry ) , pohľadávky , ktoré podliehajú preklúzii napríklad v určitých prípadoch pohľadávka z vád veci.
Ide vlastne o vkladový a bežný účet. Vzhľadom na to, že tieto zmluvné typy upravuje Obchodný zákonník ide de facto o obsolétnu právnu úpravu. Jej zmyslom je to, aby banka bez súhlasu klienta nerealizovala započítanie s inými svojimi pohľadávkami.
Pohľadávky, ktoré nie sú splatné.
Zmyslom započítania pohľadávok je ich vzájomný zánik v časti , v ktorých sa kryjú. Preto až na zriedkavé výnimky nie je žiadúce povoliť zápočet nesplatnej pohľadávky voči splatnej. Dohodou je samozrejmé možné i to.
Obchodný zákonník spresňuje podmienky jednostranného zápočtu uvedené v § 581 OZ týmto spôsobom
V ďaľšej časti si povieme niečo o započítaní v súdnom a exekučnom konaní
Vzor zmluvy o započítaní môžete nájsť TU
Za obrázok v článku ďakujeme Image courtesy of Arvind Balaraman / FreeDigitalPhotos.net
Previous Zmluva o započítaní vzájomných pohľadávok
Next Zmeny v podmienkach na odklad daňového priznania za zdaňovacie obdobie 2013